
                                                                 Bucureşti 19.07.2001

                                                Nr.83

AVIZ

asupra proiectului de Lege pentru aprobarea Ordonanţei de urgenţă a Guvernului nr.103/2000 privind decoraţia Crucea Comemorativă a Rezistenţei Anticomuniste
În conformitate cu Hotărârea Camerei Deputaţilor. nr. 35 din 26 iunie a.c şi cu prevederile art. 89 din Regulamentului Camerei Deputaţilor, Comisiei speciale pentru elaborarea propunerilor legislative privind sistemul naţional de decoraţii al României i s-a solicitat să examineze şi să prezinte opinia sa privind proiectele de lege pentru aprobarea ordonanţelor de urgenţă a Guvernului şi ordonanţelor Guvernului, cuprinse pe ordinea de zi a Camerei Deputaţilor, în sesiunea februarie - iunie 2001 şi amânate până la constituirea comisiei de specialitate  

Potrivit prevederilor art. 60 din Regulamentul Camerei Deputaţilor, comisia a dezbătut proiectul de Lege pentru aprobarea Ordonanţei de urgenţă a Guvernului nr.103/2000 privind decoraţia Crucea Comemorativă a Rezistenţei Anticomuniste
Membrii comisiei au examinat Raportul suplimentar asupra proiectului de Lege  întocmit de Comisia de cultură, arte, mijloace de informare în masă, sesizată în fond, însuşindu-şi conţinutul raportului şi amandamentele adoptate.

Membrii comisiei au examinat  deasemenea avizul favorabil al Consiliului Legislativ, al Comisiei pentru buget, finanţe şi bănci şi al Comisiei pentru apărare, ordine publică şi siguranţă naţională.

În urma dezbaterilor, în unanimitate, membrii comisiei au hotărât avizarea favorabilă a proiectului de lege, cu amendamentele adoptate.
În raport de obiectul şi conţinutul său, proiectul de lege face parte din categoria legilor ordinare.

